Գերմանիոյ մէջ ամէն 9 Նոյեմբերին կը յիշուի Բիւրեղեայ Գիշերը։ Այդ թուականը կը խորհրդանշէ 9 Նոյեմբեր 1938-ին գերման նացիներուն հրեաներու տուներուն, գործատեղիներու եւ սրբավայրերուն հանդէպ ոճրային յարձակումը։ Ամէն տարի սոյն թուականին գերմանացի քաղաքական գործիչներ կ՚այցելեն իրենց քաղաքի հրեայ համայնքները եւ «անգամ մը եւս՝ երբե՛ք» նշանաբանով կը յայտնեն այդ արարքի հանդէպ իրենց ցասումը։